b"\n_START_ARTICLE_\nBillie Lourd\n_START_SECTION_\nBaggrund\n_START_PARAGRAPH_\nLourd blev f\xc3\xb8dt i Los Angeles som det eneste barn af skuespilleren Carrie Fisher og talentagenten Bryan Lourd. P\xc3\xa5 m\xc3\xb8drende side er hun barnebarn til skuespilleren Debbie Reynolds og sangeren Eddie Fisher og niece til Todd Fisher, Joely Fisher og Tricia Leigh Fisher. Hendes gudmor er skuespilleren Meryl Streep. P\xc3\xa5 m\xc3\xb8drende side er hun af italiensk, tysk j\xc3\xb8disk, russisk j\xc3\xb8disk, skotsk-irsk og engelsk oprindelse. Forfatteren Bruce Wagner er Lourds gudfar._NEWLINE_Lourd studerede psykologi p\xc3\xa5 New York University og tog eksamen i 2014.\n_START_SECTION_\nKarriere\n_START_PARAGRAPH_\nLourd spillede L\xc3\xb8jtnant Connix i Star Wars: The Force Awakens (2015). I The Ellen DeGeneres Show i 2017 fortalte hu, at hun var g\xc3\xa5et efter hovedrollen som Rey, der imidlertid gik til Daisy Ridley. Lourd medvirkede ogs\xc3\xa5 i den efterf\xc3\xb8lgende film, Star Wars: The Last Jedi._NEWLINE_I februar 2015 blev Lourd castet til Fox' horror-komedie Scream Queens. Lourds figur, en rig og utilfreds pige kendt som Chanel #3 b\xc3\xa6rer h\xc3\xb8rev\xc3\xa6rn som en hyldest til Fishers ikoniske frisure med knuder i siden i den originale Star Wars-film. I december 2015 fortalte Lourd om sit f\xc3\xb8rste m\xc3\xb8de med skaberen af Scream Queens, Ryan Murphy:_NEWLINE_Jeg troede han ville have mig til audition, s\xc3\xa5 jeg var bare helt afslappet omkring nyheden. Jeg t\xc3\xa6nkte ikke p\xc3\xa5, at han ville hyre mig, for jeg vidste, at det ikke var s\xc3\xa5dan, at tingene fungerede. N\xc3\xa6ste dag fortalte de mig, du ved det tilbud, du ikke l\xc3\xb8d s\xc3\xa5 begejstret for? Det er et tilbud, ikke en audition. Jeg flippede ud. Jeg vidste ikke, hvordan han gjorde det! Den n\xc3\xa6ste uge var jeg i New Orleans._NEWLINE_I december 2015 blev hun en af de medvirkende i den amerikanske biografiske krimi Billionaire Boys Club, hvor hun spiller Kyle Biltmores k\xc3\xa6reste Rosanna._NEWLINE_I 2016 vendte Lourd tilbage i anden s\xc3\xa6son af Scream Queens. Hun fik desuden rollen som Winter Anderson i den syvende s\xc3\xa6son af American Horror Story, der havde premiere 5. september 2017. Her har hun desuden spillet Linda Kasabian, et tidligere medlem af Manson Family-kulten."